open-index/open-wikipedia-markdown huggingface dataset:
פרויקט המקומות הציבוריים

**פרויקט המקומות הציבוריים** (באנגלית: **Project for Public Spaces)** הוא ארגון ללא מטרות רווח שמטרתו היא לקדם תכנון קהילתי של המרחב הציבורי. בסיסו של הארגון בניו יורק והוא מוקדש ליצירה מקיימת במקומות ציבוריים שבהם עוסקים בבניית קהילות. עבודות התכנון מבוססות על טכניקות של ויליאם ה. וייט לפי תיעוד של פרויקט חיי רחוב. גישה זו כרוכה בהסתכלות, הקשבה ושאילת שאלות של אנשים בקהילה כדי לגלות את צורכיהם ושאיפותיהם לגבי חיי הרחוב. 

הארגון נוסד בשנת 1975 על ידי פרד קנט ועובד עם למעלה מ-2500 קהילות ב-40 מדינות וממוקם בניו יורק, ארצות הברית. בפרויקט המקומות הציבוריים עובדים עם יחידים ועם קהילות כדי ליצור חזון מסביב למקומות בעלי חשיבות לחיי הקהילה ולחוויות היומיום שלהם. אחד המפתחות לתהליך זה הוא להגיע אל האנשים, כולל אלה שלא ניתנת להם הזדמנות להשתתף במאמץ לשיפור חיי העבודה שבהם הם חיים. התהליך כולל תצפיות באתרים, צילומים, ראיונות אישיים וסקרים לאיסוף של אנשים ויצירת מסמך המנתח את פעילותם. מתוך התצפיות הללו מתקיים תכנון הצמיחה, כמו גם סדנאות פעילות ופורומים ציבוריים שבהם לאנשים יש הזדמנות לתרום רעיונות לגבי שיפורים ושינויים פיזיים בשכונותיהם. 

צוות הארגון מונה כ-25 אנשים מרקע סביבתי-עירוני רחב: בין הצוות מונה אנשים העוסקים בתכנון סביבתי, אדריכלות, תכנון עירוני, גאוגרפיה עירונית, עיצוב עירוני, פסיכולוגיה סביבתית, תכנון נוף, מעצבי אומנות וניהול מידע. 

פרויקט המקומות הציבוריים כיום הוא ארגון מרכזי בפיתוח הקונספט של יצירת מקומות ציבוריים, אשר אינו רק מוביל בניה, תיקון או שיפוץ של חלל ציבורי, אלא מכיל את כל תהליך המטפח את היצירה של יעדים ציבוריים חיוניים כגון: סוג של מקומות שבהם אנשים מרגישים אינטרס חזק של הקהילות ומחויבות לשיפור המצב. במילים פשוטות: "יצירת מקומות ציבוריים ראשיים". על נכסי קהילה מקומיים, השראה, פוטנציאל, ובסופו של דבר ליצירת מקומות ציבוריים טובים לקידום בריאות של אנשים, אושר, ורווחה.

## יוזמות עיקריות
* "הרחוב כמקום", 
* "לחשוב מעבר לתחנה" - שילוב תחנות של תחבורה ציבורית לתוך המרקם הקהילתי
* יוזמת "ערים נהדרות" - יוזמה גמישה לשינוי העיר למקום נעים יותר בתהליך הדרגתי, רחוב אחר רחוב, שכונה אחרי שכונה. 
* "יצירת מקום בניו יורק" - יוזמה להפוך את העיר ניו יורק למקום נעים יותר. 

**פעילות הארגון לפי חלוקה לתחומים:**

* פארקים
* גישה של פרויקט המקומות הציבוריים לתחבורה
* מרכזים אזרחיים (ספריות, בתי משפט, עיריות)
* שווקים ציבוריים
* אזורים עניים בעיר
* מרכזי ערים
* עירוב שימושי קרקע
* קמפוסים
* כיכרות
* חופים

## ראו גם
* פלייסמייקינג
* עירוניות טקטית

## קישורים חיצוניים
* 

קטגוריה:עיצוב עירוני
קטגוריה:תכנון עירוני
קטגוריה:גאוגרפיה עירונית
שמואל וולף

**שמואל וולף** (במקור **ג'רג' וולף**, בהונגרית: **Wolf György**; 12 בפברואר 1934 – 23 בפברואר 2019) היה שחקן תיאטרון, קולנוע וטלוויזיה ישראלי. זוכה פרס "קיפוד הזהב" להצגות פרינג' על מפעל חיים (2009).

## ביוגרפיה
וולף נולד בבודפשט שבהונגריה לאלָדַר ומריה. אביו עסק במכירת מכונות תפירה, והתחתן בשנית לאחר שהתאלמן מהאם. במהלך מלחמת העולם השנייה והשואה ב-1944 לאחר כניסת צבא גרמניה הנאצית, נרצח האב על ידי אנשי צלב החץ. הבן ואמו החורגת גורשו לגטו בודפשט, שם שוחררו על ידי הצבא האדום בינואר 1945. ב-1948 עבר וולף להתגורר במחנה של תנועת בני עקיבא בצרפת, ועלה לישראל במסגרת עליית הנוער בינואר 1949 באנייה "מרטון".

בתחילה גר בקיבוץ משואות יצחק, ולאחר שנה הצטרף לתנועת השומר הצעיר ועבר לקיבוץ כפר מסריק. הוא שירת בנח"ל וב-1959 הגיע לתל אביב.

וולף למד משחק אצל נולה צ'לטון, שיחק במשך מספר עשורים במחזות רבים בתיאטראות (ובכללם תיאטרון האוהל, תיאטרון המרתף ובמת השחקנים) ובסרטים

במהלך שנות השבעים הצטרף לצוות השחקנים הקבועים של תיאטרון חיפה, שם שיחק עד שנת 2000. בין השאר במחזות: "קרום" של "חנוך לוין".

ב-1970 השתתף בבכורת ההצגה "זה מסתובב", בבימוי יוסף מונדי, אותה הציג למעלה מ-2,000 פעם. כמו כן השתתף בפסטיבל תיאטרון קצר הראשון.

קיבל ציון לשבח על משחקו בהצגה 'לפעמים עוברים כאן פילים' בבימויו של איציק ג'ולי בפסטיבל עכו בשנת 2000. היה מועמד לפרס על בימוי ההצגה 'אנטומיה של הנפש' בתיאטרון 'קרוב' בטקס 'קיפוד הזהב' להצגות פרינג' בשנת 2011.

בשנת 2010, השתתף בעונה השלישית של סדרת הנוער "האי" (ששודרה בערוץ הילדים), בתפקיד הנביא סבסטיאן בין השנים 1406–1411.

וולף נפטר בפברואר 2019 לאחר מאבק במחלת ניוון רב מערכתי (MSA). נקבר בבית העלמין האזרחי מנוחה נכונה כפר סבא.

## חיים אישיים
בתחילה היה בן-זוגה של השחקנית מרים נבו, ובראשית שנות ה-80 נישא לשחקנית מיקי מרמור, ולהם זוג בנות תאומות. בתו, רוני וולף, יצרה ב-2017 את הסרט הדוקומנטרי "אבא בגיל של סבא" המתעד את אביה בזקנתו לצד אמה, הצעירה ממנו ב-19 שנה.

## סרטים ומחזות בהשתתפותו

## קישורים חיצוניים
מיתה טובה (סרט)
* 
* עדותו של שמואל וולף באתר "לדורות"
* 
* 
* 

## הערות שוליים

קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:שחקני תיאטרון אהל
קטגוריה:זוכי פרס קיפוד הזהב
קטגוריה:ניצולי השואה: הונגריה
קטגוריה:ילדים בשואה: הונגריה
קטגוריה:עולים לאחר קום המדינה: 1948–1950
קטגוריה:עולים בעליית הנוער
קטגוריה:אישים הקבורים בבית הקברות מנוחה נכונה כפר סבא
קטגוריה:ישראלים ילידי הונגריה
קטגוריה:ישראלים שנולדו ב-1934
קטגוריה:ישראלים שנפטרו ב-2019
סרפד קרומי

**סרפד קרומי** (שם מדעי: *Urtica membranacea*) הוא צמח חד-שנתי צורב מסוג סרפד ממשפחת הסרפדיים. הוא מצוי בעיקר בשפלה ובשרון אך ניתן למצוא אותו גם בירושלים. תפוצתו העולמית משתרעת בארצות סביב אגן הים-התיכון (לא כולל מצרים וסיני). סימן בולט ומבדיל את סרפד קרומי משלושת המינים בישראל הוא התפרחות. התפרחות הזכריות ארוכות יותר מהפטוטרות, 5 עד 10 ס"מ, מפושקות, צירן משוטח ומורחב ל-2 כנפיים צרות וקרומיות והפרחים יושבים בצידו העליון של הציר. מלבד זאת לסרפד קרומי ישנם רק 2 לוואים ירוקים (ולא 4 לוואים קרומיים) בכל מפרק והם קטנים וקצרים בהרבה מהפטוטרת הארוכה.

שמות נרדפים במגדירים: Urtica caudata Vahl, Urtica dubia Forssk.

## מאפיינים
ממוזער|סרפד קרומי בכניסה זנוחה ברחוב הנשיא בירושלים
ממוזער|התפרחות הזכריות ארוכות ומפושקות ובולטות על רקע העלים
ממוזער|העלים נגדיים, וניצבים זה לזה
ממוזער|סרפד קרומי בירושלים. מין זה נדיר מאוד באזור ההר, הוא צמח של מישור החוף ואזורים נמוכים.
סרפד קרומי הוא צמח חד-שנתי, חד-ביתי או לפעמים דו-ביתי, זקוף, גובהו 20 עד 50 ס"מ ובעל שערות דלילות, סמורות וצורבות.

הגבעולים זקופים או מזדקפים, פשוטים או מסועפים, והם מחורצים (מתולמים) או רְבוּעִים (בעלי 4 צלעות). 

הפטוטרות ארוכות, בכל מפרק ישנם רק 2 לוואים ירוקים, קטנים וקצרים בהרבה מהפטוטרת, כל לוואי מורכב משני עלעלים מאוחים (בשונה מסרפד הכדורים וסרפד צורב להם 4 לוואים קרומיים).

העלים נגדיים, פשוטים, דמוי-ביצה, בעלי שערות צורבות או גם בעלי שערות פשוטות, צבעם ירוק מבריק, בסיסם דמוי לב או מעוגל. והם משוננים עד שסועים (השיניים קהות). השיניים בקודקוד העלה שווים זה לזה (בשונה מסרפד החולה שקודקוד העלה שלו מסתיים בשן צרה שאורכה גדול פי 2 או יותר משאר שיני העלה).

התפרחות חד-מיניות (זכריות או נקביות) או דו-מיניות (זכריות וגם נקביות) על אותה תפרחת על אותו פרט או על פרט אחר. התפרחות חיקיות (שתיים בכל חיק של עלה), דמויות שיבולת רפה (עגילים, catkins) וירוקות. 

התפרחות הזכריות ארוכות יותר מהפטוטרות, 5 עד 10 ס"מ, מפושקות, צירן משוטח ומורחב ל-2 כנפיים צרות וקרומיות והפרחים יושבים בצידו העליון של הציר.

התפרחות הנקביות, דמויות עגיל, ארוכות כמעט כמו הפטוטרות, ללא הרחבה של הציר, מפושקות או כמעט משולשלות.

הפרחים החד-מיניים, ללא חפים, עם עטיף ירוק בן 4 עלי עטיף. 

הפרחים הזכריים רבים, גודלם מ"מ אחד ויושבים רק בצדו העליון של הציר. והם בעלי 4 אבקנים, שערוכים מול עלי עטיף שווים ועם שריד של שחלה מנוונת שהתפתחותה ראשונית. 

הפרחים הנקביים, כמעט יושבים, גודלם 1.5 מ"מ, עם 4 עלי עטיף מהם 2 חיצוניים קטנים בהרבה מהפנימיים; השחלה אחת ובעלת צלקת יושבת (ללא עמוד שחלה).

הפרי הוא אגוזית פחוסה במקצת, מוארכת, כלואה בתוך עטיף משתייר ושעיר.

הנביטה מתחילה בתחילת נובמבר והתייבשות העלווה מסתיימת בסוף מאי. הפריחה מסוף דצמבר עד תחילת יוני. פרי ירוק מצוי מאמצע ינואר, פרי בהפצת הזרעים מצויים  עד אמצע יולי.

## בית גידול ותפוצה
טיפוס תפוצתו ים-תיכונית עם חדירה לאזורים אירו-סיבירים. תפוצתו של סרפד קרומי משתרעת במקרונזיה ובכל ארצות הים התיכון (לא כולל מצרים וסיני). בישראל גדל סרפד קרומי בשרון בשפלה ובמישור החוף הדרומי ונמצא בירושלים (קריית שמואל ורחביה, 2024). בספרות הישנה ובמפות התפוצה לא צוין שהוא גדל בירושלים. 

הצמח גדל בבתי גידול עשירים בחנקן, וחולות מיוצבים כגון: ריכוזי אשפה, חצרות בתים, גינות מוזנחות, ומטעים ופרדסים נטושים. 

סרפד קרומי הוא צמח אלרגני לפי הספרות הבוטנית.

## קישורים חיצוניים

## הערות שוליים

קטגוריה:סרפדיים
קטגוריה:ארץ ישראל: צמחים אלרגניים
קטגוריה:ארץ ישראל: ורדנאים
עוזי ברגר

**עוזי (עוזיהו) ברגר** (27 בדצמבר 1936 – 6 בינואר 2023) היה ניצב במשטרת ישראל ובכיר בשירות הביטחון הכללי.

## ביוגרפיה
ברגר נולד וגדל בכפר יונה בנם של חיים וחליה. הוא למד בתיכון ע"ש טשרניחובסקי בנתניה והיה בן כיתתם של עמוס ברעם וצבי בר.

ב-1954 התגייס לצה"ל, סיים קורס קציני חי"ר ושירת בגדוד 13 של חטיבת גולני.

ב-1958 הצטרף לשירות הביטחון הכללי. ב-1976 מונה לראש אגף המבצעים וב-1979 לראש אגף הטכנולוגיה בארגון עד פרישתו ב-1982. לאחר מכן הצטרף למשטרת ישראל, ובמרץ 1983 מונה לראש מחלקת מודיעין ובילוש בדרגת תת ניצב. במרץ 1988 הועלה לדרגת ניצב. באוגוסט 1988 הועמד בראש המטה לחיפוש אחר הרצל אביטן שברח מכלא באר שבע. לקראת סוף השנה מונה למפקד המשמר האזרחי, תפקיד לו יועד עוד מתחילת 1988. בשנת 1990 עבר לפקד על אגף החקירות והמודיעין. בתפקידו כראש אגף חקירות עסק רבות בחקירות של אריה דרעי. ב-1993 פרש לגמלאות.

בשנת 1995 מונה ברגר לעמוד בראש ועדת החקירה הפנימית של השב"כ לעניין רצח ראש הממשלה יצחק רבין. בשנת 2005 מונה לחבר בוועדת זיילר, ועדת הבדיקה הממשלתית לבחינה של פעילות המשטרה ופרקליטות המדינה בפרשת האחים פריניאן.

נטמן בבית העלמין מנוחה נכונה בראשון לציון.

## קישורים חיצוניים
* 

## הערות שוליים

קטגוריה:ניצבי משטרת ישראל
קטגוריה:ראשי אגף החקירות והמודיעין
קטגוריה:מפקדי המשמר האזרחי
קטגוריה:ראשי אגף המבצעים בשב"כ
קטגוריה:בוגרי תיכון טשרניחובסקי
קטגוריה:אישים הקבורים בבית הקברות בשביל מנוחה נכונה בראשון לציון
קטגוריה:ישראלים שנולדו ב-1936
קטגוריה:ישראלים שנפטרו ב-2023
האצטדיון הלאומי של צ'ילה

**האצטדיון הלאומי חוליו מרטינס פראדאנוס** הוא האצטדיון הלאומי של צ'ילה. האצטדיון שוכן בסנטיאגו דה צ'ילה, בירת המדינה, והוא הגדול ביותר במדינה עם תכולה רשמית של  48,665 מקומות. האצטדיון הוא חלק ממתחם ספורט המשתרע על פני 620 דונם, וכולל גם אצטדיוני טניס, מרכז שחייה, אולם התעמלות, ולודרום, ומסלול אתלטיקה. האצטדיון משמש את נבחרת צ'ילה בכדורגל ואת קבוצת אוניברסידד דה צ'ילה.

בניית האצטדיון החלה בפברואר 1937, וטקס החנוכה נערך ב-3 בדצמבר 1938. מבנה האצטדיון מבוסס על זה של האצטדיון האולימפי בברלין. האצטדיון נודע לשמצה בתקופה שבה שימש כבית כלא עבור אסירים פוליטיים במהלך מהפכת 1973 בצ'ילה.

בין האירועים הספורטיביים הבולטים שנערכו באצטדיון ניתן למנות את גמר קופה אמריקה של 1941, בו גברה  על  בתוצאה 1 - 0, משחקי בית הגמר של אליפות העולם בכדורסל ב-1959 (זכייה של ברזיל), אירוח משחק הגמר של מונדיאל 1962, בו ניצחה  את  בתוצאה 3 - 1, ואירוח משחק הגמר של גביע דייוויס ב-1976, בו הפסידה צ'ילה לאיטליה בתוצאה 1 - 4. בשנת 2015 אירח האצטדיון את משחקי הקופה אמריקה שנערכו בצ'ילה באותה השנה. האצטדיון אירח את משחק הגמר של הטורניר בו גברה צ'ילה על  וזכתה בתואר לראשונה בתולדותיה.

במסגרת מוקדמות מונדיאל 1974 היו אמורות נבחרות  ו לשחק אחת נגד השנייה בשיטת בית-חוץ, כשהמנצחת בסיכום שני המשחקים מעפילה למונדיאל 1974. המשחק הראשון בברית המועצות הסתיים בתיקו 0-0 אך נבחרת ברית המועצות לא התייצבה למשחק הגומלין בצ'ילה בגלל מהפכת 1973, ובגלל שאסירים שמאלנים הוצאו להורג באצטדיון. המשחק "החל" למעשה, ו-11 השחקנים הצ'ילאנים "התמודדו" מול אפס שחקנים סובייטים. המשחק התקיים לפני אלפי צופים משועשעים. השחקנים הצ'ילאנים מסרו את הכדור זה לזה עד שהקפטן שלהם בעט בו לתוך השער וקבע את תוצאת המשחק 1-0 לצ'ילה, שהעפילה למונדיאל.

## קישורים חיצוניים

* אצטדיוני צ'ילה באתר World Stadiums

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:צ'ילה: כדורגל
הלאומי, צ'ילה
קטגוריה:סנטיאגו דה צ'ילה: מבנים
קטגוריה:סנטיאגו דה צ'ילה: ספורט
קטגוריה:אצטדיונים ומתקני ספורט לאומיים
קטגוריה:אוניברסידד דה צ'ילה
Join (SQL)

ב-SQL, **Join** היא פסקה (חלק משאילתא) לאיחוד שדות בין שתי טבלאות על ידי ערכים המשותפים לשתיהן.

תקן ה-ANSI ל-SQL מגדיר ארבעה סוגים של איחוד: פנימי (Inner), חיצוני (Outer), ימינה (Right) ושמאלה (Left).
על המתכנת לכתוב פרדיקט עבור האיחוד כדי לזהות את הרשומות שיש לאחד. ברשומות בהן הפרדיקט חיובי, הרשומה מתאחדת לטבלת התוצאה בהתאם לפורמט.

איחוד פנימי (Inner Join) הוא האיחוד הנפוץ ביותר ביישומים ומשתמשים בו בדרך כלל בתור איחוד ברירת מחדל. איחוד פנימי יוצר טבלה חדשה על ידי שילוב שדות של שתי טבלאות המבוסס על פרדיקט האיחוד.

פעולת Join מקבילה במידה מסוימת למכפלה קרטזית בתורת הקבוצות - התוצאה היא תת-קבוצה מסוימת של הטבלה של "כל הזוגות הסדורים של שורה מהטבלה הראשונה ושורה מהטבלה השנייה".

## דוגמאות
עבור הטבלאות:

בדוגמאות הללו פרדיקט האיחוד ידרוש תמיד שוויון בין שדה DepartmentID של הטבלה הראשונה לזה של הטבלה השנייה, אחרת נקבל גם רשומות שלא מעניינות אותנו, כגון: 

### Inner join

### Left outer join
התוצאה של איחוד עם left outer join (או בקיצור left join) עבור טבלאות A ו-B תכיל תמיד את כל הרשומות מהטבלה ה"שמאלית", אף אם תנאי האיחוד לא מוצא כל רשומה מתאימה בטבלה ה"ימנית" (B).

### Right outer join
דומה ל־Left outer join אך בכיוון ההפוך.

## קישורים חיצוניים

* מדריך לשפת SQL - רם קדם

קטגוריה:מסדי נתונים
קרן (כסף)

**קרן** או **קרן הקדשה** היא סכום של כסף או נכס שנתרמו למוסד לצורך תפעולו או לצורך ביצוע פעולה כלשהי על ידו. מוסדות רבים מפעילים קרן מרכזית אחת אליה מגיעות כלל התרומות המאפשרות את פעילות הארגון. עם זאת, תורם יכול לשים תנאים על תרומתו ולהחליט כי תרומתו צריכה להתנהל כקרן או להיות מושקעת לאורך זמן.

בין המוסדות המפעילים קרנות ניתן למצוא מוסדות אקדמיים וחינוכיים כגון אוניברסיטאות ומכללות, מוזיאונים וספריות, כמו גם ממרכזים רפואיים ומוסדות דת.

## קישורים חיצוניים
* 

קטגוריה:כלכלה
פרכוס חלקי

**פרכוס חלקי** (נקרא גם התקף מוקדי) ו**התקף מוגבל מיקום** הוא התקף המשפיע רק על חלק מן המוח בתחילתו . המוח מחולק לשתי המיספרות כאשר בכל אחת יש ארבע אונות: האונה המצחית, האונה הרקתית, הקודקודית והעורפית. בפרכוסים חלקיים נוצר ההתקף ומשפיע רק על צד אחד של המוח – על כל ההמיספירה או על חלק מן האונה. הסימפטומים ישתנו בהתאם למקום בו החל ההתקף. אם הוא החל באונה המצחית יכולים הסימפטומים לכלול תחושה של גלים בראש; באונה הרקתית – תחושה של דז'ה וו; באונה הקודקודית – קהות או עקצוץ ובאונה העורפית – הפרעה בראייה או הזיה.

פרכוסים חלקיים מתחלקים לשתי קטגוריות עיקריות:פרכוסים חלקיים פשוטים ופרכוסים חלקיים מורכבים.

בפרכוס חלקי פשוט רק חלק קטן מאחת האונות מושפע והאדם נשאר בהכרה. פרכוס חלקי פשוט הוא, לעיתים קרובות, מבשרו של התקף גדול יותר כמו פרכוס חלקי מורכב או פרכוס טוני-קלוני. כאשר זה המצב נקרא הפרכוס החלקי הפשוט, בדרך כלל, אאורה. 

פרכוס חלקי מורכב משפיע על חלק גדול יותר של ההמיספירה והאדם עלול לאבד הכרה.

אם פרכוס חלקי מתפשט מהמיספירה אחת לצד השני של המוח יעורר דבר זה התקף כללי משני. האדם יאבד הכרה וקרוב לוודאי שיהיה לו פרכוס טוני-קלוני.

פרכוסים חלקיים שכיחים באפילפסיה של האונה הרקתית.

## קישורים חיצוניים

* University of Maryland Medical Center


## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אפילפסיה
איימן נופל

**איימן אחמד עבדאללה נ֫וֹפַל** (בערבית: **أيمن نوفل**; 13 במאי 1974 – 17 באוקטובר 2023), או בכינויו **אבו אחמד** היה טרוריסט פלסטיני, מראשי הזרוע הצבאית של החמאס. נופל נשא מספר תפקידים בחמאס בתקופות שונות: מפקד חטיבת מחנות המרכז של רצועת עזה, חבר במועצה הצבאית הכללית של חמאס, וראש המודיעין של הארגון. בתפקידו כראש המודיעין קבע גם את יעדי הירי הרקטי של חמאס. היה כלוא בישראל ובכלאי הרשות הפלסטינית בשנות ה-90.

נהרג בסיכול ממוקד בידי ישראל במהלך מלחמת חרבות ברזל.

## ביוגרפיה
נופל נולד ב-13 במאי 1974 במחנה אל-בורייג', והצטרף לגדודי עז א-דין אל קסאם בשנותיו הראשונות של הארגון. לאורך השנים התקדם בדרגות, ושימש בתפקידים צבאיים משמעותיים בחמאס, כולל בתפקיד ניהול חדר המבצעים הפלסטיני המשותף. הוא נחשב למי שהוביל את הפעולות הצבאיות של הארגון בשתי האינתיפאדות (ב-1987 וב-2000).

נופל נעצר בפעם הראשונה בשנת 1991 על ידי ישראל, אך שוחרר מאוחר יותר. הוא נעצר שוב על ידי הרשות הפלסטינית בשנת 1997. נחשב לאחד מהשותפים בתכנון חטיפת גלעד שליט ב-2006.

נופל היה אחראי לפיצוץ גדר הגבול בין רצועת עזה לסיני בשנת 2008, אז תפקידו היה מפקד שטח באזור מחנות המרכז. הוא נעצר במצרים באותה שנה ונכלא. בפברואר 2009 נשא אבו עוביידה נאום הקורא לשחרורו מהכלא. בתחילת שנת 2011, במסגרת אירועי "יום הזעם" ברח מהכלא המצרי וחזר לרצועת עזה, ביחד עם פלסטינים נוספים. ב-2012, לאחר הריגת אחמד ג'עברי במבצע עמוד ענן, נחשב נופל לאחד מהמועמדים הפוטנציאלים להחליפו, לצד אחמד ע'נדור, עימאד עקל, ומוחמד אבו שמאלה.

נופל נחשב למקורב למוחמד דף. במהלך מבצע צוק איתן ב-2014 נכלל נופל ברשימת בכירי חמאס המבוקשים, אך לא נפגע.

לפי הודעת צה"ל לאחר הריגתו, נופל הכווין את יעדי הירי הרקטי של חמאס ובעברו עסק בייצור ופיתוח של אמצעי לחימה, לקח חלק בתכנון ובביצוע פיגועים רבים והיה שותף בתכנון חטיפתו של גלעד שליט.

ב-2021 הכריז כי "פעולות חטיפת החיילים ימשכו עד לשחרור כל האסירים הפלסטינים".

ביוני 2023, על רקע מבצע מגן וחץ, התראיין ברשת אל-ג'זירה, בראיון שבו הוא פירט על חדר המבצעים המשותף של הפלגים הפלסטיניים ברצועת עזה.

### הריגתו לאחר מעורבותו בטבח שבעה באוקטובר
נופל היה בין מתכנני טבח שבעה באוקטובר ובין היחידים שהחליטו על ביצוע המתקפה ומועדה.

ב-17 באוקטובר 2023 נהרג נופל בסיכול ממוקד במבנה באל-בורייג' שבו שהה, במהלך מלחמת חרבות ברזל. לפי Airwars , בתקיפה נהרגו לפחות 92 פלסטינים, כולל 40 ילדים. לאחר מותו, הכריזה ארצות הברית על סיווגו כטרוריסט עולמי שהוכרז באופן מיוחד.

בנובמבר 2023 פשט צה"ל על המפקדה של נופל, והציג לתקשורת אמצעי לחימה שנמצאו בה.

## משפחתו
בנו אסמאעיל נופל, לקח חלק אף הוא בטבח שבעה באוקטובר ובשיגורי רקטות מרצועת עזה לישראל, וחוסל באוגוסט 2024 במהלך מלחמת חרבות ברזל.

## ראו גם
* סיכולים ממוקדים במלחמת חרבות ברזל

## הערות שוליים

קטגוריה:פעילי חמאס שנהרגו בידי ישראל
קטגוריה:נפת דיר אל-בלח
קטגוריה:פעילי חמאס שנהרגו ברצועת עזה במלחמת חרבות ברזל
קטגוריה:מפקדי חטיבות בזרוע הצבאית של חמאס
קטגוריה:אישים שנהרגו בתקיפות אוויריות ישראליות
קטגוריה:פלסטינים שנולדו ב-1965
קטגוריה:פלסטינים שנפטרו ב-2023
כהנים זריזים הם

**כהנים זריזים הם** הוא כלל הלכתי על פיו הכהנים זהירים וזריזים לקיים את מצוותיהם, ואין לחשוש לעצלות ושכחה מצידם. הזריזות בדברי חז"ל, כוללת גם ובעיקר זהירות, וזהו מובנו של המושג "כהנים זריזים הם": חרוצים ומהירים, זהירים ומדקדקים במעשיהם. המושג מוזכר בתלמוד פעמים רבות.
## הסבר
קיימים מספר תחומים בהם מתבטאת זריזות זו: בקיאות בדיני הכהונה ובית המקדש, זיכרון הדברים הנחוצים לעבודת בית המקדש וזריזות והישמרות מדברים המטמאים.

## סיבה
אופי זה של הכהנים אינו קשור בתכונת טבעם, אלא מצוות הכהונה הן הגורמות לזריזות זו, ולכן רמת זריזות הכהנים היא על פי מדרגת הכהונה, וכך זריזותו של הכהן הגדול גדולה יותר. לפי דעה אחרת, ההנחה שכהנים זריזים הם מבוססת על ההנחה שאדם העוסק במלאכת הקודש - מלאכת ה', למד את ההלכות, ובקי וזהיר בהן . 

נחלקו רב יוסף ואביי האם הנחה זו תקפה דווקא בכהנים, שמכיוון שנכנסו למלאכת הקודש מוכח שלמדו היטב את ההלכות לפני כן, שהרי לא כל כהן עוסק במלאכה, רק מי שבקי בכך או שמא בכל אדם בעולם העוסק במלאכה זו קיימת חזקה שלמד את ההלכות ובקי בהן, גם בני חבורה השוחטים את הפסח - דבר המוטל על כל עם ישראל.

## הערות שוליים

קטגוריה:כהונה
כירופרקט

ממוזער|250px|שמאל|כירופרקט בעבודתו
**כירופרקט** או **כירופרקטור** הוא אדם שהוסמך על ידי מוסד אקדמי מוכר לעסוק בכירופרקטיקה, ואושר על ידי רשות בריאותית מוכרת לעסוק בכירופרקטיקה. רבים מהכירופרקטים הם בעלי תואר אקדמי שני לפחות בלימודי כירופרקטיקה.

## רישוי בישראל
בישראל, על פי חוק הסדרת העיסוק במקצועות הבריאות, "**כירופרקט**" מוגדר כמי שהוסמך במוסד אקדמי מוכר מחוץ לישראל לתואר שני בכירופרקטיקה (M.C), או, לתואר ד"ר בכירופרקטיקה (D.C), ואושר על ידי משרד הבריאות הישראלי כמורשה לעסוק בכירופרקטיקה. בישראל פעילים כ-140 כירופרקטים, שכמחציתם מאוגדים במסגרת **האגודה הישראלית לכירופרקטיקה**.

כירופרקט אינו מוכר כרופא בישראל (וברוב ככל מדינות העולם), ולכן על פי כלל הוא אינו נותן אבחנה רפואית, מנפיק מרשמים לתרופות, או מבצע ניתוחים; הוא נותן אבחנות כירופרקטיות ספציפיות במערכת העצבית שריר-שלד (Neuromusculoskeletal system) בלבד ומטפל בבעיות במערכת זו בטיפול כירופרקטי, אשר ייתכן ורופא המטפל בעמוד השדרה (כגון רופא מומחה לאורתופדיה או נוירולוגיה) המליץ על טיפול כירופרקטי בהן.

## רישוי בארצות הברית
מעבר לרישוי הבסיסי ככירופרקט, קיימים בארצות הברית שני רישיונות נוספים אשר כדי לקבלם נדרש מהפרט, בדרך כלל, להיות בעל תואר ד"ר בכירופרקטיקה (D.C): הראשון, "רופא-כירופרקט" (Chiropractic Physician) הניתן במדינות אמריקניות רבות כגון: אילינוי, וושינגטון, אוהיו, אריזונה, מיזורי, אורגון, ניו ג'רזי, צפון קרולינה, דרום דקוטה, אלסקה, פלורידה ואיידהו. רישיון זה מתיר לכירופרקט לאבחן אבחון רפואי בספקטרום רחב ומגוון, כולל הסתמכות על הדמיה, בדיקות דם ומעבדה, אך אינו מתיר לו להנפיק מרשמים לתרופות או לבצע ניתוחים. סוג הרישיון השני הניתן במדינות ניו מקסיקו ואורגון הוא "רופא-כירופרקט מומחה מתקדם מוסמך" (Certified Advanced Practice Chiropractic Physician), בו מורשה הכירופרקט, בנוסף להיתר האבחון הרפואי והגשת הטיפול הכירופרקטי המקובל, גם לרשום תרופות נוגדות דלקת או מרפות שרירים.

בארצות הברית, כירופרקט שעובר הכשרה מיוחדת ומקבל רישיון לכך, מורשה לעשות מניפולציות תחת הרדמה מלאה, לצד רופא מרדים וצוות אחיות.

## ראו גם
* רפואה אלטרנטיבית
* אוסטאופתיה

## קישורים חיצוניים

## הערות שוליים

קטגוריה:רפואה אלטרנטיבית
1900 ברוסיה

**[[1900]] ב[[רוסיה]]** הייתה השנה ה-287 מתחילת שליטת שושלת רומנוב במדינה.

## הנהגה
* **הצאר:** ניקולאי השני
* **יושב ראש מועצת השרים:** איוואן דורנובו

## אירועים בולטים
שמאל|ממוזער|ציור המתאר את הכוחות המזוינים של שמונה המדינות שהשתתפו בדיכוי מרד הבוקסרים (משמאל לימין): איטליה, ארצות הברית, צרפת, אוסטרו-הונגריה, יפן, גרמניה, בריטניה ורוסיה. נוצר ביפן, 1900
שמאל|ממוזער|מהדורת השער הראשונה של עיתון האיסקרה, 24 בדצמבר 1900
* 4 בינואר – רעידת אדמה חזקה באזור טביליסי. נהרסו כ-10 כפרים ונהרגו כ-1,000 תושבים.
* 11 במאי – סיום בניית סיירת אברורה (אוניית קרב זו תהיה לסמלה של מהפכת אוקטובר).
* 14 במאי – משלחת רוסית משתתפת בפעם הראשונה באולימפיאדה אך לא זוכה באף מדליה.
* יוני - הצבא הרוסי משתתף ביחד עם כוחות של צבאות אירופה נוספים בדיכוי מרד הבוקסרים בסין.
* ספטמבר-אוקטובר הצבא הרוסי (בהיקף של 100,000 חיילים) כובש סופית את מנצ'וריה.
* 1 באוגוסט – ולדימיר לנין עזב את תחומי רוסיה ועבר לשווייץ. מתחילה הגלות בת חמש השנים שלו.
* 20 באוגוסט – שביתת עובדי הרכבת בתחנת יליזבטפול בקווקז.
* 1 באוקטובר – שרפה גדולה באזור הפקת נפט בבאקו. נהרסו 97 מגדלי קידוח.
* 3 בנובמבר – בכורת האופרה "הסיפור על הצאר סלטאן" מאת ניקולאי רימסקי-קורסקוב במוסקבה.
* 9 בדצמבר – הצאר הרוסי סירב לבקשת הבורים לעזור להם במאבקם נגד בריטניה
* 24 בדצמבר – תחילת הוצאה לאור של עיתון איסקרה על ידי ולדימיר לנין ותומכיו במפלגה המרקסיסטית.

## נולדו
* 9 בינואר – ואסילי גראבין, מהנדס נשק סובייטי (נפטר ב-1980)
* 30 בינואר – איסאק דונייבסקי, מלחין סובייטי (נפטר ב-1955)
* 12 בפברואר – וסילי צ'ויקוב, מרשל ברית המועצות (נפטר ב-1982)
* 19 באפריל – אלכסנדר פטושקו, במאי קולנוע סובייטי (נפטר ב-1973)
* 24 באפריל – גריגורי שטרן, מפקד בכיר של הצבא האדום (הוצא להורג ב-1941)
* 3 ביוני – קונסטנטין ורשינין, טייס סובייטי, מפקד חיל האוויר הסובייטי (נפטר ב-1973)
* 17 ביוני – מיכאיל בוטוסוב, כדורגלן סובייטי (נפטר ב-1963)
* 16 ביולי – פיליף גוליקוב, מרשל ברית המועצות (נפטר ב-1980)
* 29 ביולי – מיכאיל טיכונראבוב, מדען טילים סובייטי (נפטר ב-1974)
* 29 באוגוסט – סמיון לאבוצ'קין, מהנדס ומתכנן מטוסים (נפטר ב-1960)
* 28 בספטמבר – בוריס יפימוב, קריקטוריסט רוסי ממוצא יהודי (נפטר ב-2008)

## נפטרו
* 21 ביוני – מיכאיל מוראביוב, שר החוץ הרוסי (נולד ב-1845)
* 4 באוגוסט – יצחק לויתן, צייר רוסי ממוצא יהודי (נולד ב-1860)
* 13 באוגוסט – ולדימיר סולוביוב, פילוסוף ומשורר (נולד ב-1853)
* 17 בנובמבר – הנסיך אלכסנדר אימרטינסקי, גנרל חיל הרגלים, נסיך רוסי (נולד ב-1837)

קובץ:Muraviov Mikhail (1845-1900).jpg|מיכאיל מוראביוב
קובץ:Vladimir-Solovyov.jpg|ולדימיר סולוביוב
קובץ:Aivazovsky portrait by Tyranov.jpg|איוון אייווזובסקי
קובץ:Isaac Levitan selfportrait1880.jpg|דיוקן עצמי של יצחק לויתן


## ראו גם
*1900
## קישורים חיצוניים

## הערות שוליים

*
קטגוריה:שנות ה-1900 ברוסיה
קטגוריה:שנים באימפריה הרוסית
סל תרבות שטראוס

ממוזער|שמאל|alt=סל תרבות שטראוס|סל תרבות שטראוס

**סל תרבות שטראוס** הוא מיזם ותוכנית חינוך לאמנות ותרבות לילדים, נוער ולקהל הבוגר, שהחלה כיוזמה של אבנר שטראוס, מוזיקאי, משורר ויזם תרבות. התוכנית מתמקדת בתחומי אמנות ותרבות: תיאטרון, מחול, מוזיקה, אמנות פלסטית, קולנוע וספרות.

## רקע
בהיותו תלמיד בבית ספר נחשף אבנר שטראוס לכנר דוד חן מתזמורת רשות השידור שהופיע בבית ספרו ומאז הקנה לו אהבה לבאך. בעת שבגר והפך בעצמו למוזיקאי, לשטראוס היה חזון להביא לתלמידים אהבה לאמנות ותרבות, וכלים אמנותיים תרבותיים, כפי שדוד חן הביא לו כתלמיד.

התוכנית פועלת מאז שנת 1986, תחילה בירושלים ולאחר מכן בתל אביב ובכל הארץ. היא סיפקה העשרה תרבותית לילדים, תחילה בתחום מוזיקה בתוכנית "מוזיקה אמריקאית במאה העשרים" שהגיע למרבית התיכונים וחטיבות הביניים בארץ בשנות התשעים, ולאחר מכן הורחב לתחומים נוספים. התוכנית הפיקה באופן עצמאי הצגות והופעות לכל התחומים והגילאים.

רבות מהפעולות התרבותיות והאמנותיות של "סל תרבות שטראוס" לאורך השנים היו מומלצות על ידי משרד החינוך וסל תרבות ארצי והיוו חלק מההיצע המאושר והרשמי שלו. התוכנית קיימה מפגשים, מופעים, קונצרטים והצגות רבות בתחומים השונים שהגיעו עד היום לכ-3 מיליון תלמידים.

התוכנית משתפת פעולה עם גופים שונים, כשהבולט בהם הוא עמותת אב"י – אמנויות במה ישראלית כמו כן עם מאות אמנים, ועם תוכנית סל תרבות ארצי ו משרד החינוך.

## מטרות ופעילות
מטרת התוכנית היא הצגת ערכים תרבותיים-אמנותיים לילדים ונוער בסגנונות שונים ומגוונים, פלורליזם אמנותי ותרבותי היכול לשמש ככלי לקירוב לבבות מתרבויות שונות ולהכרה בתרבויות אחרות. התוכנית עושה שימוש באמנות לגירוי מחשבה בנושאים חברתיים, עולם ירוק ואיכות הסביבה, אלימות, שורשים, מחויבות אישית, היגיינה ועוד.

"סל תרבות שטראוס" משתף פעולה עם משרד החינוך כשהדגש הוא על האיכות האמנותית. בין הפעילויות בתוכנית הצגות תיאטרון ומחול, קונצרטים, מפגשים מונחים, סרטים תיעודיים, מפגשי סופרים ומשוררים, סדנאות מקצועיות, ימי אמנויות, הרצאות, מפגשי אמן, מופעים, שעת סיפור, מפגשים רב-תחומיים (אמנים מתחומים שונים) והופעות. הסל פועל מדן ועד אילת, גם במקומות אליהם תוכנית "סל תרבות ארצי" אינה מגיעה. 

במשך השנים התרחבה הפעילות של "סל תרבות שטראוס" לקהלים שונים ולכל הגילאים.

## אמנים בולטים
בין הבולטים בתוכניות השונות ב"סל תרבות שטראוס": אורי פינק, מאירה ברנע-גולדברג, דנה אלעזר-הלוי, דוד דביר, מרב סודאי, שלמה בר והברירה הטבעית, נקמת הטרקטור, אבי בללי, ירונה כספי, חנה ליבנה, ציפי שחרור, איטו אבירם, מאיה בז'רנו, שלי אלקיים, נורית צרפתי, מירי לשם-פלאי, תמיר גרינברג, אמיר אור, ריקה ברקוביץ, גיורא פישר, יצחק נוי, שחר מרקוס, שי יחזקאלי, רותי הלביץ כהן, אניסה אשקר, אייל שכטר ואבנר שטראוס.

## קישורים חיצוניים
* 

קטגוריה:ישראל: מיזמי חינוך
קטגוריה:ישראל: ארגוני תרבות
קטגוריה:חינוך לאמנות
קינסטזיה

**קינסטזיה** היא התחושה של מנח ותנועה של הגוף והגפיים והיא חלק מהמערכת הפרופריוספטיבית. מקור השם מהשפה היוונית: קין = תנועה וסטזיס = תפיסה, כלומר תפיסת התנועה.

## חשיבות
קינסטזיה נדרשת על מנת ללכת, להחזיק חפצים, לכתוב ועוד.
בעזרת הקינסטזיה אנו מקבלים משוב קינסתטי אשר מספק לנו מידע על לחץ השריר, בקרת התנועה, היכן אנו או חלק מגופנו נמצאים ביחס למרחב, למידה של תנועות חדשות וזכירה של תנועות קודמות.

## היבטים נירולוגיים
מידע קינסטטי מתקבל מהמפרקים, השרירים והגידים באזור המוח הקטן.

האזור המוטורי העיקרי מעורב בעיקר בהיבטים הקינסטזיים והדינמיים של התנועה הרצונית. זאת בעוד שיתר קליפת המוח הקדמית מקושרים להכנה ולתכנון של תנועות רצוניות כתגובה לגירויים חיצוניים או פנימיים.

## ראו גם
*פרופריוספציה

## הערות שוליים

קטגוריה:קוגניציה
קטגוריה:מערכת השרירים
תמיר פישמן

**תמיר פישמן** הוא בית השקעות ישראלי המספק שירותים פיננסיים לחברות ציבוריות ופרטיות, ארגונים וגופים מוסדיים ומשקיעים פרטיים. בית ההשקעות הוקם ב-1997 על ידי אלדד תמיר (כיום מנכ"ל החברה) ודני פישמן.

## היסטוריה

בדצמבר 2008 פרש דני פישמן מתפקידו כמנכ"ל משותף יחד עם אלדד תמיר, שנותר מנכ"ל ונשיא יחיד בחברה. עם זאת, המשיך פישמן בתפקידיו כשותף ויו"ר בקרן הנדל"ן, חבר ועדת השקעות, דירקטור בקרנות ההון סיכון ובחברות שונות בקבוצה. בנובמבר 2010 הודיעה החברה כי חתמה על הסכם למיזוג חברת הבת של קבוצת דלק (של יצחק תשובה), אלעד ישראל, לתוך תמיר פישמן נדל"ן, אך במאי דיווחו הצדדים כי המשא ומתן ביניהן פוצץ והעסקה בוטלה.

בחברה מועסקים כ-150 עובדים וב-2007 אף קיבלה סובסידיות ממשלתיות מ"החברה הרוסית להון סיכון" על מנת להשקיע ברוסיה. נכון ל-2014, החברה מנהלת תיקים וקרנות נאמנות בהיקף של כ-15 מיליארד ש"ח ותוכניות תגמול לעובדים בסך 14.7 מיליארד ש"ח. בשנת 2013 תמיר פישמן גמל והשתלמויות נרכשה על ידי IBI בית השקעות. באוקטובר 2014 רכשה חברת אופק עד בשליטתו של יונל כהן 27% מבית ההשקעות, לפי שווי חברה של 60 מיליון ש"ח.

## תחומי פעילות

תמיר פישמן מציעים מגוון שירותים ומוצרים פיננסיים, כניהול תיקי השקעות וקרנות נאמנות. בנוסף עוסק בית ההשקעות בניהול חיתום והנפקות פרטיות וציבוריות בישראל ומחוצה לה, מיזוגים ורכישות (M&A), בנקאות פרטית בחו"ל, ברוקראז' למשקיעים מוסדיים, מחקר ניירות ערך, ניהול קרנות הון סיכון וניהול תוכניות הטבה ואופציות לעובדים.

לבית ההשקעות גם קרן הון סיכון, בשם תמיר פישמן ונצ'רס (TFV), המנהלת קרנות בהיקף של למעלה מ-200 מיליון דולר, והשקיעה עד כה ביותר מ-30 חברות טכנולוגיה. לתמיר פישמן התקשרות אסטרטגית עם הבנק הגלובלי RBC) Royal Bank of Canada), הבנק השלישי בגודלו בצפון אמריקה ואחד מעשרת הבנקים הגדולים בעולם, שהוא גם בעל המניות עיקרי בחברה (כ-30%).

## קישורים חיצוניים
* 
* 

## הערות שוליים

קטגוריה:בתי השקעות ישראלים
קטגוריה:הון סיכון
קטגוריה:תל אביב-יפו: חברות
קטגוריה:ישראל: חברות שהוקמו ב-1997
מלמד בקר

**מַלְמָד** או **למד** הוא כלי שבעזרתו מכוון רועה צאן או בקר את הכבשים, הפרות והעיזים. בנוסף משמש כלי לאילוף וללימוד הבקר לחרישה במסלול מסוים. באמצעות המלמד מכוונים את הבהמה כדי שתחזור למסלול או מזרזים אותה. בעבר הכלי היה בנוי כמקל אליו מחובר וו מתכת חד ומעוקל שנקרא "דרבן". בחקלאות התעשייתית נפוץ השימוש בשוקר חשמלי שהחליף את מלמד הבקר המסורתי, וכן בצינורות גומי או פלסטיק.

## כיום
בימינו השם מלמד אינו נפוץ. נהוג שימוש בצינורות גומי או מקלות פלסטיק איתם הרפתן מכה את הבהמה או מתופף על קורות המבנה כדי להאיץ בה. ברפתות חלב ובתי מטבחיים, וכן בעת הובלת בעלי חיים, נפוץ השימוש בשוקר חשמלי. השימוש בו נעשה כאשר הפרה או העגל ממאנים או פוחדים להתקדם, או כשהם רובצים ואינם יכולים לקום. מכת החשמל מכאיבה מאוד ומדרבנת אותם להתקדם.

המקל הוא גם אמצעי בטיחותי, כי כאשר הרועה הולך מאחורי פרה ומנסה להאיץ בה ללא מקל, הוא עלול להתקרב אליה כדי לדרבנה בכפות ידיו וכך להימצא קרוב מדי ולהסתכן בקבלת בעיטה.

ברפתות החלב קיים גם "כלב חשמלי" שהוא מתקן נייח שמכוון את הפרות לתוך מכון החליבה על ידי שוקים חשמליים חלשים יותר.

## בתרבות
[שמאל|מסגרת|250px|האות '''ל''' ב[כתב פרוטו-כנעני שניתן לראות שצורתה דומה לצורת מלמד הבקר]]
מלמד הבקר מופיע בתנ"ך, עמו למשל הרג שמגר בן ענת 600 פלשתים.

האות העברית ל', ה-L הלטינית וה-Λ היוונית התפתחו כולן מהירוגליף שמקורו בציור למד בקר.

## גלריה

קובץ:Electric cattle prod.jpg|מלמד בקר חשמלי משנות החמישים


## הערות שוליים

קטגוריה:כלים חקלאיים
קטגוריה:מילים יחידאיות בתנ"ך
מבצע אגרוף

**מבצע אגרוף** הוא הכינוי שניתן לחלקו של חיל האוויר הישראלי במבצע יואב במאבק לשחרור הנגב במלחמת העצמאות. המבצע התבצע בלילות שבין 14/15 – 21/22 באוקטובר 1948.

## מהלך המבצע
מבצע אגרוף יצא לפועל בשל מחסור במפציצים ייעודיים. חיל האוויר החליט לשנות טקטיקה ולהשתמש במטוסים של להק תובלה אווירית כמפציצים. במטוסים הונחו פצצות רבות שהוטלו דרך פתחי ההעמסה של המטוס על ידי חניכי קורס טיס וחיילים נוספים. מטוסי התובלה ביצעו גיחות רבות, מהן חמש גיחות יום ו-25 גיחות לילה, ובסך הכל כ-45 שעות טיסה.

במסגרת המבצע הופצצו הערים עזה, מג'דל, אל עריש, ג'באליה, בית לאהיא, פלוג'ה, עיראק אל-מנשייה, בית ג'וברין וג'אביה.

## ראו גם
* מבצע יואב

## קישורים חיצוניים
* על המבצע באתר מוזיאון חיל האוויר

אגרוף
אגרוף
כי בריבוע

בסטטיסטיקה, למונח **כי בריבוע** (\ \chi^2) מספר שימושים; מקור השם 'כי בריבוע' הוא באות היוונית כי (\chi).
רב חנינא

**רב חנינא** (לפעמים **חנניא**) היה אמורא בדור השני והשלישי, שנולד בבבל ובצעירותו עלה לארץ ישראל. תלמידו של רבי ינאי ורבי יוחנן, ואחיו של האמורא המפורסם רב אושעיא. יש משערים כי מדובר בעצם על רבי חנינא בר חמה על סמך הופעת אחיו בתיאור ״רבי אושעיה בר רבי חמה״.

## חייו
נולד בבבל למשפחת חכמים כהנים המיוחסת לעלי הכהן, אך כבר בצעירותו עלה לארץ ישראל יחד עם אחיו רב אושעיא, והם למדו יחד בישיבתו של רבי יוחנן בטבריה. יש הסוברים שהם היו אחיו של רבה בר נחמני, ראש ישיבת פומבדיתא בדור השלישי לאמוראי בבל, שהיה אף הוא מיוחס לעלי הכהן. לאחר עלייתם לארץ ישראל הם קראו לרבה לעלות גם הוא לארץ הקודש וללמוד מרבי יוחנן, וכנראה רבה נענה להצעתם ועלה לארץ ישראל לזמן מועט.

רבי יוחנן רצה לסמוך אותם לרבנות, אך לא עלה בידו לעשות זאת, והוא הצטער על כך. הם הסבירו לו שהואיל והם צאצאים של עלי הכהן, רובצת אליהם הקללה שנאמרה לעלי , ואין הכוונה רק לזקן ממש, אלא אפילו לרב מוסמך המוכנה גם "זקן". כיוון שלא נסמכו, הם לא זכו לתואר "רב**י**" כנהוג בקרב אמוראי ארץ ישראל, אלא כונו "רב" או "חבר", ושניהם יחד נקראו "חבריהון דרבנן" – חבריהם של החכמים. השימוש בכינוי זה נפוץ במיוחד אצל רב חנינא שמכונה פעמים רבות "חברון דרבנן".

חברו ללימוד היה אחיו רב אושעיא, והם עסקו יחד הן בלימוד הלכה והן בלימוד תורת הסוד. בכל ערב שבת הם היו עוסקים בספר יצירה, באמצעותו היו בוראים עגל משובח ואוכלים אותו. כאשר היו רווקים היו עוסקים לפרנסתם במכירת נעליים בשוק של זונות, ועל אף שהזונות הסתכלו עליהם הם לא הגביהו את עיניהם לראותן. האמורא רבא אמר שעליהם נאמר שרווק שמתגורר בעיר ואינו חוטא – הקדוש ברוך הוא מכריז עליו בכל יום. גם הזונות הכירו בצדקותם והיו נוהגות להישבע בחייהם, וכינו אותם "רבנן קדישי דבארעא דישראל" – החכמים הקדושים שבארץ ישראל.

הוא היה גם רופא, יש כמה דברים שאמר בנוגע לרפואה כגון: "אמר ר׳ חנינא מימי לא שאלני אדם על מכת פרדה לבנה וחיה לא שאלני", רש"י- "רבי חנינא רופא הי"ה, הוא גם נתן הצהרות להגדיר מה משמעות הישן ל"כהן" וכשהוא צריך להפסיק להתאמן "עד שיזקין עד כמה אמר רבי אלעא אמר ר' חנינא עד שירתת", "ילד עד כמה אמר רבי אלעא אמר רבי חנינא כל שעומד על רגלו אחת וחולץ מנעלו ונועל מנעלו".

לעיתים ניתן לטעות בין רב חנינא לבין רבי חנינא, במיוחד במקומות בהם כתוב בתלמוד ר' בראשי תיבות, ולא ידוע אם הראשי תיבות הוא של המילה רבי או רב. אך לרוב הכוונה לרבי חנינא, המוזכר בתלמוד מאות פעמים, לעומת רב חנינא המוזכר פעמים מעטות יחסית.

## אמרותיו
*.
## לקריאה נוספת
*
*

## הערות שוליים

קטגוריה:אמוראים כהנים
קטגוריה:הדור השני לאמוראי ארץ ישראל
קטגוריה:הדור השלישי לאמוראי ארץ ישראל
קטגוריה:אמוראים ממשפחת עלי הכהן
קטגוריה:תלמידי רבי ינאי
קטגוריה:תלמידי רבי יוחנן
קטגוריה:עולים מבבל לארץ ישראל בעת העתיקה
קטגוריה:עולים לארץ ישראל במאה ה-3
יצחק פלר (עיתונאי)

**יצחק פלר** (נולד ב-4 בדצמבר 1941) הוא עיתונאי ויועץ תקשורת ישראלי.

## ביוגרפיה
פלר נולד בירושלים, והוא בוגר בתי הספר "תחכמוני", "מעלה" ו"סמינר למורים - מזרחי" בבירה. לאחר שירותו הצבאי שימש, בשנים 1963–1965, כמורה ומחנך ב"מרכז הנוער" בדימונה, ובין השנים 1967-1965 כפרילנס בעיתונות הכתובה (ב"ידיעות אחרונות", ב"מעריב", ב"דבר" וב"חרות"), והתמקד בסיקור דמויות ומוסדות מיוחדים בירושלים. במקביל, סיים קורס כתבים ושדרים במרכז ההדרכה של קול ישראל. השידור ההיסטורי הראשון שלו בוצע ב-1967 ערב פרוץ מלחמת ששת הימים, כאשר תיאר את פינוי כוחות האו"ם ממחסום ארז שעל גבול רצועת עזה.

מיד לאחר המלחמה התמנה ככתב הראשון של קול ישראל ברצועה. בקיץ 1974 סיקר את ההפיכה הצבאית בקפריסין ואת פלישת הצבא הטורקי לאי. השידורים זיכו את פלר בציון לשבח ממנהל הרדיו, משה חובב. באוגוסט 1978 היה לשליח קול ישראל לוועידת קמפ-דייוויד שהסתיימה בהסכם השלום בין מצרים לישראל. ב-1994 היה הכתב-שדר הישראלי הראשון לדווח מרבת-עמון על ההסכם המתגבש בין אש"ף לבין ישראל ועל ההסכם המתרקם בין ישראל לירדן.

במרוצת למעלה מ-30 שנה שימש פלר ככתב בכיר ועורך-אחראי בחטיבת החדשות של רשות השידור, והיה, בין השאר, כתב לענייני פנים, רווחה, מפלגות ובית הנשיא, כתב לענייני-חוץ וכתב-חוקר. כמו כן שימש כעורך יומני החדשות של רשת ב' ועורך "יומן השבוע". במשך שלוש שנים עבד בטלוויזיה הישראלית (ככתב בדסק החוץ וכתב-חוקר ב"כלבוטק") ובערוץ 2 (כתב ב"רשת חוקרת"). בעת מלחמת יום כיפור נמנה עם הכתבים הצבאיים באוגדת אריק שרון, ובמלחמת שלום הגליל סיקר את המלחמה לצד אוגדת השריון 36 בפיקודו של אביגדור קהלני.

הוא היה אחראי לסדרות רדיו ותחקירים (בהם טלוויזיוניים) - שכללו חשיפות מחדלים ביטחוניים ואחרים, מפגש עם משפחות אסירי ציון מסורבי-עלייה בגוש הקומוניסטי, תחקיר על פגיעה בחופי ישראל בעקבות התוכניות להקמת מרינות, סיקור ועדת שמגר לחקירת רצח רבין, "ישראל 2000" - שידור שבועי ששירטט פרופיל אנושי של החברה הישראלית, והגשת אקטואליה מזווית אישית ברשתות הרדיו הממלכתיות.

### עיסוקים בצד הזירה התקשורתית ומחוץ לה
בין השנים 1977–1981 שימש (במסגרת חופשה ללא תשלום) שליח הסוכנות היהודית באוהיו, ארצות הברית, ובין השנים 1988–1990 שליח עלייה בקייפטאון, דרום אפריקה (גם כן במסגרת חופשה ללא תשלום). בשנים 1983–1985 שימש כמרצה בחוג לתקשורת באוניברסיטת חיפה וכמרצה בקורסי שליחים של הסוכנות. ניהל קורס כתבים ועורכי חדשות במרכז ההדרכה של רשות השידור. כיהן כיושב ראש ועד העיתונאים בקול ישראל בשנים 1993-1992.

בין השנים 1996–1999 שימש יועץ תקשורת לשר הקליטה יולי אדלשטיין. במקביל קיים סדנאות תקשורת ליחידים ולגופים.

## חיים אישיים
פלר מתגורר בירושלים, אב לשלושה וסב לחמישה.

## קישורים חיצוניים

יצחק פלר כתב ספר ביאוגרפי ותיעודי בשם "לפני שאשכח". הספר בהוצאת "ספרי ניב" מתאר בין השאר ילדות בירושלים בצל המנדט הבריטי,רשמים משנות הוראה בעיירת הפיתוח דימונה של תחילת שנות השישים ותיעוד של אירועים במרוצת שלושים ושש שנים בשרות העיתונות הכתובה והאלקטרונית, "קול ישראל" והטלוויזיה.

קטגוריה:עיתונאים ישראלים
קטגוריה:סגל קול ישראל
קטגוריה:כתבי רווחה ישראלים
קטגוריה:כתבי חדשות חוץ ישראלים
קטגוריה:בוגרי בית הספר תחכמוני (ירושלים)
קטגוריה:בוגרי בית הספר מעלה
קטגוריה:בוגרי בית המדרש למורים מזרחי
קטגוריה:שליחי הסוכנות היהודית
קטגוריה:ישראלים שנולדו ב-1941
משה קרישבסקי

**משה קרישבסקי** (תרכ"ו, 1866 – טבת תרס"ג, ינואר 1903) היה רופא, איש העלייה הראשונה. שימש כרופא אצל איכרי ראשון לציון, בבית החולים רוטשילד בירושלים, ולאחר מכן רופא בתי הסוהר בקהיר.

## קורות חיים
נולד בפולטבה לחיים יעקב קרישבסקי. בצעירותו למד רפואה, ובמקביל היה פעיל ציוני. נישא לפאני, בתו של ד"ר איזה, רופא יהודי מגרמניה.
 
בשנת תרמ"ט (1889) עלה לארץ ישראל יחד עם אחיו הרופא ד"ר גרשון יצחק קרישבסקי. התגורר בראשון לציון וטיפל באיכרי המושבה. כעבור זמן נסע לברלין להשלמת לימודיו, ולאחר מכן שימש רופא בבית חולים מקומי. בסוף העשור האחרון של המאה ה-19 שב לארץ ישראל כדי לשמש רופא בבית החולים רוטשילד בירושלים.

בשנת תרס"א (1901) הוזמן לקהיר כדי לשמש רופא בתי הסוהר שם. כעבור שנה חלה, ואחיו ד"ר גרשון יצחק קרישבסקי יצא לקהיר כדי לטפל בו. נפטר בקהיר בשנת 1903.

בעיתון השקפה התפרסם הספדו של איתמר בן-אב"י על ד"ר משה קרישבסקי, ובין השאר כתב: 

.

## משפחתו

אמה של אשתו פאני הייתה אחותו של הררי פשה, מנהל הבנק לחקלאות במצרים. 

בנו ראול קרישבסקי (עמי), נישא ליהודית, בת דודתו ציפורה צילה עמיאל. הוא היה סוחר מצליח במצרים ואחר כך בירושלים, ונודע בספרייתו העשירה, שהייתה עמוסה בספרי ארכאולוגיה והיסטוריה. בנו השני אנדרה קרישבסקי היגר לאוסטרליה, ובנו הנרי קרישבסקי היה מנהל בנק בז'נבה.

### עץ משפחה

## קישורים חיצוניים
* 
* 
 

קטגוריה:אנשי העלייה הראשונה
קטגוריה:רופאים ביישוב
קטגוריה:רופאים יהודים גרמנים
קטגוריה:יהודים אוקראינים
קטגוריה:פעילים ציונים באוקראינה
קטגוריה:משפחת קרישבסקי
קטגוריה:ארץ-ישראלים שנולדו ב-1866
קטגוריה:ארץ-ישראלים שנפטרו ב-1903
יעקב ריזר

**יעקב ריזר** (רייזר) (6 בינואר 1893 – 14 בנובמבר 1974) היה מהנדס ישראלי יליד גליציה. שימש כמהנדס ראשי ומנהל המחלקה הטכנית בסוכנות היהודית. בשנים 1939–1941 שימש כראש המפקדה הארצית של ארגון "ההגנה".

## ביוגרפיה
ריזר נולד בעיירה בעלז שבגליציה שתחת שלטון האימפריה האוסטרו-הונגרית. סיים לימודים תיכוניים בגימנסיה בלבוב. ב-1915 סיים את לימודיו לתואר מהנדס מוסמך בפוליטכניקום בווינה שבאוסטריה. בהמשך עבד כמהנדס בווינה ובלבוב, ובמקביל עסק בפעילות ציונית. ריזר השתתף עם אורי צבי גרינברג ופעילים נוספים בהוצאת ירחון ראשון בעברית בעירו לבוב.

בשנת 1924 עלה ריזר לארץ ישראל ועבד בסולל בונה. בינואר 1928 התמנה למהנדס הראשי ולמנהל המחלקה הטכנית של הסוכנות היהודית. במסגרת תפקידו היה שותף בתכנון יישובי חומה ומגדל ונמל תל אביב. ריזר שימש בתפקידו בסוכנות עד צאתו לגמלאות בשנת 1959.

ריזר היה נשיא אגודת המהנדסים והאדריכלים בארץ ישראל בין השנים 1935–1938.

בשנים 1939–1941 שימש ריזר בתפקיד ראש המפקדה הארצית (רמ"א) של ארגון ההגנה. כינויו בארגון היה "המהנדס".

ריזר נפטר ב-1974, ונקבר בהר המנוחות בירושלים.

## לקריאה נוספת
* יהודה סלוצקי, **[[ספר תולדות ההגנה]]**. הוצאת מערכות והוצאת עם עובד, 1954–1972.

## קישורים חיצוניים

* פרוטוקול של התייעצות בשאלת בניין הנקודות היישוביות מבחינת הביטחון – דיון בהשתתפותו של ריזר, מתוך: **ניסויים במרחב – פרקים בגאוגרפיה יישובית של ארץ ישראל**, פרקים 1–4

## הערות שוליים

קטגוריה:מהנדסים ישראלים
קטגוריה:לוחמי ההגנה
קטגוריה:עובדי הסוכנות היהודית
קטגוריה:אנשי העלייה הרביעית
קטגוריה:יהודים גליציאנים
קטגוריה:יהודים הקבורים בהר המנוחות
קטגוריה:ישראלים שנולדו ב-1893
קטגוריה:ישראלים שנפטרו ב-1974
Foxtrot (אלבום)

**Foxtrot** הוא אלבום האולפן הרביעי של להקת ג'נסיס הבריטית משנת 1972, והשני של הרכבה ה"קלאסי" של הלהקה, שכלל את פיטר גבריאל, טוני בנקס, מייק רת'רפורד, פיל קולינס וסטיב האקט.
## הפקה
באלבום שישה שירים, והוא מזכיר בסגנונו המוזיקלי את אלבומה הקודם של הלהקה Nursery Cryme.

*Foxtrot* הוא גם האלבום הראשון של ג'נסיס שנכנס למצעד האלבומים הבריטי במקום ה-12, אך האלבום נכשל להגיע למצעדים בארצות הברית. זה גם לא היה האלבום הראשון של ג'נסיס להגיע למצעדים בעולם: Trespass הגיע למקום ה-1 בבלגיה בשנת 1971, וזמן קצר אחרי הגיע האלבום Nursery Cryme למקום החמישי באיטליה. *Foxtrot* הגיע גם למקום ה-4 במצעד האיטלקי.

"Watcher of the Skies" ו-"Get 'Em Out by Friday" הופיעו באלבום ההופעה של הלהקה Genesis Live משנת 1973. "Supper's Ready" נוגן באלבום ההופעה Seconds Out משנת 1977 (עם פיל קולינס על השירה וצ'סטר תומפסון על התופים), במארז התקליטורים מ-1998 Genesis Archive 1967–75, ומארז התקליטורים מ-2008 Genesis 1970–1975.

שם האלבום הוא כנראה מחווה למלוטרון (מדגם Mark II) בו השתמש טוני בנקס באותה תקופה, שכלל את הפוקסטרוט כאחד מן מהמקצבים המתוכנתים בו מראש. המילים "the fox on the rocks" ("השועל על הסלע") מתכוונות להדמות שבעטיפת האלבום. המילים הללו נמצאות בחלק "Willow Farm" מ-"Supper's Ready". דמותה האישה עם השמלה האדומה וראש השועל, הפכו לאחת מתחפושותיו הראשונות של פיטר גבריאל.

האלבום כלל שני קטעים מצליחים "Watcher of the Skies" ו-"Supper's Ready" למרות אורכו הלא רגיל (23 דקות). שני שירים אלו הפכו את "Foxtrot" לאחד מארבעת האלבומים הגדולים ביותר של ג'נסיס בתקופתה ה"מתקדמת" ובז'אנר הרוק המתקדם בכלל יחד עם Nursery Cryme, Selling England by the Pound ו-The Lamb Lies Down on Broadway.

עטיפת האלבום צוירה על ידי פול וויטהד ידידו של הסולן פיטר גבריאל אשר צייר את העטיפות של שני האלבומים הקודמים של הלהקה. העטיפה מראה אישה בעלת ראש שועל, בעקבות השיר של ג'ימי הנדריקס, Foxy Lady. השועלה מוזכרת גם בשיר האחרון.

## רשימת השירים

## משתתפים
* פיטר גבריאל - שירה, חליל צד, אבוב, כלי הקשה
* סטיב האקט - גיטרה חשמלית ואקוסטית
* טוני בנקס - פסנתר, מלוטרון, גיטרה אקוסטית, קולות
* מייק רת'רפורד - גיטרה בס, צ'לו, גיטרה אקוסטית, קולות
* פיל קולינס - תופים, כלי הקשה, גיטרה אקוסטית, קולות

## קישורים חיצוניים

* אורי ברייטמן, ביקורת האלבום באתר המדריך העברי לרוק מתקדם

קטגוריה:אלבומי רוק מתקדם
קטגוריה:אלבומי ג'נסיס
קטגוריה:אלבומים באנגלית
קטגוריה:אלבומי חברת וירג'ין רקורדס
קטגוריה:אלבומי חברת אטלנטיק רקורדס
קטגוריה:אלבומי חברת כריזמה רקורדס
אפילפסיה בילדים

אפילפסיה משפיעה על כל קבוצות הגיל, אבל אצל ילדים ניכרת השפעתה על ההתפתחות הקוגניטיבית לאורך הילדות.
יש כמה צורות של אפילפסיה המתקשרות רק למצבים בילדות שמפסיקים להתקיים אחרי שהילד גדל.כשבעים אחוז מן הילדים שסובלים מאפילפסיה בזמן הילדות יירפאו ממנה, בסופו של דבר. יש גם כמה סוגי התקפים כמו התקפי חום שהם אירועים חד-פעמיים בזמן הילדות ולא מתפתחים, בדרך כלל, לאפילפסיה קבועה.
 
## סיבות
הסיבות לאפילפסיה בילדות משתנות. בכשני שלישים מהמקרים הסיבה להתקפים אינה ידועה. התקפים אלה נקראים לפיכך התקפים עָלוּמִים (התקפים אידיופתיים בלעז).

### חלוקת הסיבות
* לא ידועה 67.6%
* מולדת 20%
* טראומה 4.7%
*זיהום 4%
*גידול 1.5%
*ניווני 7%

## השפעות על ההשכלה
התפלגות האינטליגנציה של ילדים עם אפילפסיה דומה לזו של ילדים שאין להם אפילפסיה. האפילפסיה עלולה להשפיע על השכלתו של הילד ובכך לבעיות בלימודים ולציונים נמוכים יותר. בעוד שילדים רבים, שיש להם אפילפסיה, מסוגלים לתפקד בכיתה רגילה רבים אחרים נאלצים ללמוד בחינוך מיוחד.
הילד נאלץ להפסיד שעות לימודים רבות בבית הספר בגלל ההתקפים. ההתקפים עלולים לפגום ביכולתו של הילד לשנן חומרי לימוד.
לפרכוסי טוני קלוני עלולה להיות השפעה חמורה על ההשכלה בשל אובדן הזיכרון שהם גורמים ובשל הזמן הדרוש להחלים מן ההתקף, דבר הגורם לאיבוד שעות בבית הספר.

להתקפי ניתוק עלולה להיות השפעה שלילית על השכלתו של הילד. אם כי הם פחות נראים מפרכוסי טוני-קלוני הרי הם יכולים להתרחש פעמים רבות ביום ובכך פוגמים ביכולתו של הילד ללמוד וכתוצאה מכך הילד מקבל ציונים נמוכים.
גם כאשר ההתקפים נשלטים על ידי תרופות נוצרות בעיות. לרבות מן התרופות נוגדות הפרכוסים יש תופעות לוואי הכוללות ישנוניות וכך מושפעת השכלתו של הילד.
דווח שהיקף קבלת תעודת הבגרות היה 64% בהשוואה לממוצע הארצי שעמד על 82% (בארצות הברית).

## השפעות חברתיות

הסטיגמה החברתית עלולה להוות מכשול כאשר הילד מועד יותר לבריונות.
ילדים רבים שיש להם אפילפסיה מוגנים הגנת יתר  על ידי הוריהם המגבילים אותם בשם הבטיחות כשהם מאלצים אותם ליותר פיקוח של מבוגרים מאשר ילדים אחרים ואינם מרשים להם להשתתף בפעילויות מסוימות הרגילות לקבוצת הגיל שלהם, כמו ספורט. יש לשקול אם ילד עם אפילפסיה נשלטת זקוק ליותר הגנה או הגבלה או האם הרווח גובר על ההפסד שעלול להיגרם לילד.

## טיפול

רוב הילדים שמפתחים אפילפסיה מטופלים בצורה קונבנציונלית בתרופות נוגדות פרכוסים. בכשבעים אחוז ממקרי האפילפסיה בילדים יאזנו התרופות לחלוטין את ההתקפים.
התאמת תרופה לילד עשויה להיות מורכבת. רבות מן הגלולות מיוצרות רק לבליעה, מה שיכול להיות קשה לילד. עבור כמה מן התרופות יש גרסאות ללעיסה.
בדיאטה הקטוגנית משתמשים על מנת לטפל בילדים שלא הגיבו בהצלחה לטיפולים אחרים. דיאטה זו היא דלה בפחמימות, מספיקה בפרוטאין ועשירה בשומנים. הוכח שיש לה הצלחה בשני שלישים ממקרי האפילפסיה.

## הערות שוליים

קטגוריה:אפילפסיה
סירת

**סִירְתְ** (בערבית: **سرت**; תעתיק מדויק: סרת) היא עיר בלוב בעלת חשיבות בתעשיית הנפט ומרכז שלטוני. העיר שוכנת לחופו הדרומי של מפרץ סידרה, באמצע הדרך בין שתי הערים המרכזיות במדינה, טריפולי ובנגאזי.

עקב היותה של העיר מקום הולדתו של מנהיג לוב לשעבר מועמר קדאפי ונשלטת על ידי בני שבטו, זכתה לפיתוח רב בימי שלטונו והוקמו בה מבני ציבור רבים, מוסדות שלטון ומשרדי ממשלה ההופכים אותה למעין "בירת משנה" לצד טריפולי. בין שאר מבני הציבור המפוארים נמצא אולם הקונגרסים (Palais des Congrès) הגדול ביותר בצפון אפריקה.

## היסטוריה
העיר זכתה למעמד בינלאומי כאשר התכנסה בה ביולי 2005 ועידת או"ם בראשות מזכ"ל הארגון, קופי אנאן. כמו כן אירחה העיר באוקטובר 2007 את השיחות בין ממשלת סודאן לבין נציגי חבל דארפור בתיווכו של קדאפי.

סירת נבחרה לבירת התרבות הערבית לשנת 2011 עוד לפני ההתקוממות בלוב (2011). לאחר נפילת טריפולי בידי המורדים באוגוסט 2011, הפכה סירת למעוז האחרון של נאמני קדאפי וקרבות קשים התנהלו בעיר למשך חודשיים וגרמו להרס רב של העיר. ב-20 באוקטובר 2011 מצא בה שליט לוב לשעבר קדאפי את מותו. ב-25 באוקטובר התפוצצה בעיר מכלית דלק שגרמה ליותר ממאה הרוגים ולעשרות פצועים.

סירת נפלה לידי לוחמי המדינה האסלאמית בלוב בשנת 2015. ב-9 ביוני 2016 נכנסו כוחות הנאמנים לממשלת האחדות בלוב לעיר סירת. הכוחות חסמו את היציאות מהעיר דרך הים והחלו לנהל לחימה בפאתי העיר תוך כדי הפצצות מהאוויר של מטוסי קרב אמריקאיים ולוביים. לאחר חצי שנה של קרבות, בדצמבר 2016, נמסר כי הכוחות הנאמנים לממשלת האחדות הצליחו להשתלט ולטהר את העיר מפעילי המדינה האסלאמית.

בינואר 2020 כוחותיו של ח'ליפה חפתר, בתמיכה מצרית בעיקר, כבשו את העיר מידי כוחות הממשלה, שהפכה בינתיים בעצמה, לאסלאמיסטית יותר ויותר ונתמכה בעיקר על ידי טורקיה.

## הערות שוליים

קטגוריה:יישובים שנכבשו על ידי המדינה האסלאמית
קטגוריה:לוב: ערי חוף
קטגוריה:לוב: ערים
פיטר גריפין

**פיטר לאוונבראו גריפין** (באנגלית: **Peter Griffin**) הוא דמות מצוירת בדיונית בקומדיית המצבים המונפשת האמריקנית "איש משפחה". פיטר הוא הדמות הראשית בסדרה שעוסקת במשפחתו, משפחת גריפין. הוא הופיע לראשונה בטלוויזיה ב-20 בדצמבר 1998 והוא מדובב על ידי יוצר הסדרה סת' מקפרלן, שגם יצר ועיצב אותו. פיטר הוא אביהם של סטואי, מג וכריס ונשוי ללויס. פיטר מתגורר בעיר הבדיונית קוהוג שברוד איילנד עם משפחתו וכלב המשפחה בריאן.

## אישיות
פיטר נולד במקסיקו בשם "**ג'סטין פיטר** **לאוונבראו** **גריפין**", לתלמה גריפין ולמיקי מקפיינגן. רק בבגרותו גילה את הזהות האמיתית של אביו ועד גיל מאוחר סבר כי אביו הוא פרנסיס גרפין שהיה נשוי בעבר לאמו הביולוגית (פרנסיס נפטר זמן-מה אחרי שפיטר נפל עליו בעודו שיכור). פיטר הוא מקרה מייצג של עובד צווארון כחול. בעברו עבד פיטר כמפקח בטיחות במפעל הצעצועים "Happy-Go-Lucky". לאחר מות בעל המפעל קנה סירה והחל לעבוד כדייג לצד שני עוזריו, סנטוס ופסקאוול, שני מהגרים פורטוגזיים. כיום, לאחר שסירתו נהרסה, הפך לאחראי הובלה במבשלה שבעיר.

פיטר מוחק את השם "ג'סטין" משמו המלא, בטענה של לויס (אשתו), שגילוי שמו הפרטי "**משנה את אישיותו**". דמותו של פיטר לא מתבגרת שכן בסדרה אין עקביות בזמן. ביחד עם חבריו ג'ו, קליבלנד וקווגמייר, נוהג פיטר לשתות לשוכרה במסבאה השכונתית "הצדפה השיכורה", אותה מנהל הוראס. לאחר שהוראס מת במהלך משחק בייסבול על ידי חברו של פיטר, ג'רום, ג'רום קונה את "הצדפה השיכורה" והופך למנהלה. פיטר נוהג להילחם עם ארני התרנגול הענק, אויבו המושבע. לראשונה נלחם ארני בפיטר לאחר שנתן לו קופונים שפג-תוקפם, מה שהרגיז את פיטר. עם זאת, ייתכן ושורש המריבה ביניהם הוא אגרוף שהכניס פיטר לארני 20 שנה לפני כן בעת נשף סיום התיכון שבו נכחו השניים. סיבה נוספת ליריבות ביניהם היא מחלוקת על מי ישלם על הארוחה שחלקו עם אשתו של ארני. פעמים רבות מגיע מלאך המוות, חבר קרוב של המשפחה, כדי לקחת את חייו של פיטר ונכשל במשימה.

## קישורים חיצוניים

* פיטר גריפין, באתר רשת Fox
* פיטר גריפין, באתר Family Guy Wiki
* 

קטגוריה:דמויות איש משפחה